Jinsha (arkeologi)

Jinsha (金沙; pinyin: Jīnshā) er et arkeologisk felt i provinsen Sichuan i Kina. Det ligger i den vestlige utkanten av storbyen Chengdu, og ble avdekket ved en tilfeldighet da man i februar 2001 skulle anlegge en vei der.  Dette er i bydistriktet Qingyang, langs elven Modi (). Jinsha er oppkalt etter et gatekvarter,Monuments of China: "Jinsha Archaeological Site". Accessed 15. august 2013. skjønt det er i sin tur er oppkalt etter elven Jinsha (Yangtze).

Jinsha ligger omkring 50 kilometer fra det arkeologiske feltet Sanxingdui, og det er likhetstrekk mellom gjenstandene som er funnet på de to stedene. Jinsha ser ut til å ha hatt sin blomstringstid omkring 1000 f.Kr. 

Blant funnene er gjenstander av elfenben, jade, bronse, gull og stein. Til forskjell fra Sanxingdui hadde ikke Jinsha noen bymur eller -voll.

Funnstedet ble i 2006 oppført på Folkerepublikken Kinas liste over verneverdige kulturminner.

Referanser

Se også
 Baodunkulturen

Eksterne lenker
 Jinshamuseets hjemmeside
 Lost kingdom of Sun found

Kategori:Sichuan
Kategori:Chengdu
Kategori:Arkeologiske steder i Kina
Kategori:Sichuans historie
Kategori:Oppføringer på Folkerepublikken Kinas liste over nasjonale historiske minnesmerker og kulturgoder